**REPUBLIKA E KOSOVËS**

REPUBLIC OF KOSOVO / REPUBLIKA KOSOVA

**KOMUNA E SHTIMES**

MUNICIPALITY OF SHTIME/ OPSTINA STIMLJE

**Zyra e Kryetarit të Komunës**

/Kancelarija presednika opstine/mayor’s office

Zyra për Informim/ Information Office/ Kancelarija za Informisanje

**Procesverbal nga takimi i dytë publik me qytetarë për Raportin e Punës së kryetarit të Komunës së Shtimes, Qemajl Aliu, për gjashtëmujorin e dytë të vitit 2024, e mbajtur më 27 dhjetor 2024, në ora 13:00, në Sallën e Kuvendit.**

Në mbledhje kanë marrë pjesë: Kryetari i Komunës së Shtimes, Qemajl Aliu, drejtorë komunalë, zyrtarë komunal dhe qytetarë.

**Qemajl Aliu:** Sot jemi këtu në prezantimin e programit qeverisës tonin, që është i gjashti me radhë. Ju e dini që ne jemi në vitin e tretë të qeverisjës sonë dhe sipas rregulloreve dy herë në vit raportojmë për punët tona të kryera dhe për ato që do të vijnë në vazhdim kësaj herë do të ju njoftojmë për raportin gjashtë mujor, nga muaji qershor deri në muajin dhjetor 2024.

Pas këtij raporti, ne mund të diskutojmë e të bashkëbisedojmë, e në radhë të parë, para se të filloj, kisha përshëndetur të gjithë qytetarët që sot janë këtu në një numër kaq të madh, e sidomos bashkëatdhetarët që gjatë kësaj periudhe kohore po qëndrojnë pranë familjeve të tyre e në qytetin tonë, me shpresën që do të kaloni festa dhe pushime të mbara e bashkarisht çdo vit e më shumë do ti japim zhvillim Shtimes tonë, i përshëndes edhe kolegët e mi nga ekzekutivi, asambleistët e pranishëm kolegët nga administrata e komunës sonë, ju falënderoj për pjesëmarrjen tuaj në këtë takim, falënderoj edhe bashkëpunëtorët që janë prezent këtu, pa të cilët këto projekte dhe këto punë nuk do të ishin implementuar.

Do të mundohemi që këtë detyrë që na e keni besu, me nderuar duke u angazhuar që të punojmë sa më shumë, gjithmonë në interes dhe në të mirë të qytetarëve tanë.

Po filloj të prezantoj raportin, e mandej në koktejin që është përgatitur për bashkatdhetarët do të kemi mundësi të diskutojmë tema nga më të ndryshmet.

Buxheti i këtij viti, ishte njëri nga buxhetet më të mëdha që ka patur ndonjëherë Komuna e Shtimes. Kur e morëm qeverisjen këtë buxhet e kemi gjetur me mbi 7 milion euro, ndërsa këtë vit ishte mbi 11 milion euro, i cili përbëhet nga granti qeveritar, nga të hyrat vetanake që kësaj here ishin më të larta, ku nga kjo ne e kuptojmë që qytetarët janë më vigjilent sa u takon taksave, e kur qytetarët paguajnë taksa më shumë, ne e kuptojmë që besimi nga qytetarët është më i madh kështu që falemnderit që na e keni dhënë besimin përveq që të qeverisim edhe që na besoni.

Granti prej 400 mij euro, është një grant që ne si komunë e Shtimes, për shkak të qeverisjes së mirë dhe transparente, jemi kualifikuar në mesin e 5 komunave që kemi qeverisur më së miri dhe kemi fitur këtë grant shtesë, që i bie rreth 400 mij euro më shumë për qytetarët e Shtimes, për shkak të qeverisjes së mirë.

Po e përmendi edhe Observatorin dhe Planetariumin Kombëtar në Rashincë, në vlerë prej 300 mijë euro plus infrastruktura përcjellësu ku shkon diku rreth 500 mijë euro, i cili është është premtim i përmbushur dhe një inovacion unik për vendin tone. Observatori dhe Planetariumi ka ofruar mundësi të shkëlqyera për edukimin shkencor dhe eksplorimin e hapësirës qiellore duke dhënë mundësi për shtim të diturisë për nxënësit, studentët dhe të gjithë entuziastët e astronomisë.

Gjithashtu, Komuna jonë përmes këtij projekti është shndërruar në një atraksion shkencor turistik ku po merr vëmendje të gjerë ndërkombëtare për hulumtime astronomike, falë edhe faktit se këtu ndodhet edhe teleskopi më i madh për vrojtim në Evropën Lindore, që përfundimisht na vendos në hartën e lokacioneve me rëndësi strategjike për kërkime shkencore astronomike.

Shtabi i Rancës, po ashtu është një projekt që ne e kemi përuruar verës, është një nga monumentet më të rëndësishme të luftës çlirimtare. Aty kanë qenë hapat e parë legal të Zonës Operative të Nerodimes dhe ne pikërisht në 26 vjetorin e formimit të Shtabit të Rancës, e përuruam këtë monument sepse pikërisht me 26 qershor të vitit 1998 u bë dalja publike e ushtarëve të UÇK-së, të Zonës Operative të Nerodimes. Projekti I Shtabit të Rabcës kap vlerën e rreth 120 mijë euro.

Çerdhja në fshatin Muzeqinë është po ashtu është një projekt të cilin s’ka shumë kohë, që së bashku me ministren Nagavci e përuruam. Vitet e para të secilit fëmijë kanë rëndësi të jashtzakonshme në formimin e tyre. Të vetëdijshëm për këtë, përveq dashurisë që u japim atyre është detyrë e jona, si prindër, si të rritur, e si bartës të institucioneve që të krijojmë kushte për zhvillimin e duhur të tyre. Ndërtimi i kopshteve dhe çerdheve është njëri nga premtimet tona, për të cilat vazhdimisht jemi duke punuar.

Biblioteka e qytetit dhe Arkivi i qytetit të Shtimes siç e keni parë është njëri ndër objektet më të mira që është ndërtuar. Komuna e Shtimes ka patur nevonë të kahmotshme për një bibliotekë të tillë, me salla të mirëfillta e kushte modern për nxitje e zhvillim të leximit, sepse deri më tani, për qëllime të tilla janë përdorur improvizime e objekte aspak të përshtatshme.

Në të njejtën kohë, arkivi do të shërbejë për të ruajtur dhe dokumentuar trashëgiminë tonë administrative e historike, duke garantuar që identiteti ynë të mbetet i gjallë dhe i arkivuar për brezat që vijnë.

Përurimi i projektit, Zgjerimi i ndriçimit publik në qytet dhe në fshatra, i përfituar nga Granti i Performancës ne vlerë prej 400 mijë euro

Ky projekt, i cili përfshin vendosjen e 650 shtyllave të ndriçimit publik, përmbush një nevojë të kahmotshme të banorëve, duke ndriçuar 13 fshatra dhe qytetin e Shtimes.

E përmbyllëm projektin e zgjerimit të ndriçimit publik në qytet e në fshatra, të cilin e fituam si Komunë e Shtimes falë përmbushjes së kritereve të Grantit të Performancës.

Falë performancës sonë, siç e kemi premtuar me transparencë e efikasitet, tanimë në 13 fshatra dhe në qytetin e Shtimes janë vendosur mbi 650 shtylla të ndriçimit publik.

Për banorët e Shtimes, ky projekt përfaqëson një hap të madh drejt modernizimit, duke sjellë ndriçim dhe siguri në çdo rrugë dhe lagje, ndërsa si projekt është fituar nga Komuna e Shtimes falë përmbushjes së kritereve të Grantit të Performancës.

Përurimi i superprojektit së Unazës së Vogël të qytetit, në vlerë 382,542 euro.

Superprojekti “Unaza e Vogël”, lidh rrugët "Adem Jashari" dhe "Anton Çeta".

Ky investim është hap gjigand për infrastrukturën e qytetit tonë. Një nga premtimet kryesore. Unaza e Vogël është realizuar me standardet më të avancuara rrugore dhe përmban shteg për biçikleta e trotuar të gjerë, kanale atmosferike të sofistikuara dhe ndriçim publik modern.

Realizimi i ‘Unazës së Vogël’ siç kemi premtuar, është simbol i përkushtimit tonë për progres të vazhdueshëm në drejtim të lehtësimit të jetës përmes infrastrukturës cilësore për qytetarët tanë.

Përurimi i megaprojektit të rrugës "17 Shkurti" në vlerë 570 mijë euro.

Rruga “17 Shkurti”, siç e dini edhe ju qytetarë të nderuar është segmenti kryesor i fshatrave Pjetershticë, Carralevë, Zborc, Godanc i Epërm, Godanc i Poshtëm, Gjyrkoc, rrugë kjo me ndikim pozitiv për të gjithë qytetarët e komunës tonë.

Ky bypass me vlerë të jashtëzakonshme është me standardet më të larta dhe përfshin trotuar e ndriçim publik, ndërkaq ndërlidhja me magjistralet Lipjan e Ferizaj dhe me Aeroportin “Adem Jashari” e shndërron në kapilar kyç dhe strategjik për të gjithë rajonin.

Është e gjatë 2.8 km dhe gjerësi 5,5m dhe është bashkëpunim mes Ministrisë së Infrastrukturës dhe Komunës së Shtimes.

Përurimi i rrugës strategjike - Godanc-Zborc-Carralevë, me vlerë prej 637 mijë euro dhe gjatësi 3.1 km e gjerësi 5 m janë specifikat e këtij investimi vital për Komunën e qytetarët tanë, të cilëve u vihet në shërbim kjo trase e vlefshme për qarkullim duke ua lehtësuar rrugëtimin dhe qasjen në të gjitha kyçjet e rëndësishme nga Komuna jonë.

Gjithashtu, gjatë këtij viti investuam 180 mijë euro për përmirësimin e infrastukturës në Parkun Teknologjik, që nga viti 2008 kur edhe është themeluar si zonë ekonomike kanë munguar investimet dhe tani thuajse me investimet e njëpasnjëshme edhe po përfundohet.

Një projekt infastrukturor më të madhin që e ka njohur ndonjëherë Komuna e Shtimes është rregullimi I shtratit të lumit Shtimjana, me verë 5 milion euro. Ky project ka filluar këtë verë dhe kjo shumë është e dedikuar për ndërhyrje në shtratin e lumit nga hyrja në fshatin Reçak, në qytetit e Shtimes dhe vazhdimi i lumit Shtimjanja deri në derdhjen pra në fshatin Vojnoc.

Ndërkohë këtë vit ne I kemi buxhetuar edhe dy segmente tjera të lumit Shtimjanja, përkatësisht segmentin e lumit Carralevë-Belinc-Shtime dhe Mollopolc-Petrovë-Reçak-Shtime dhe të gjitha këto do të trajtohen në mënyrën e duhur dhe krejt ato dëme e vërshime që i ka shkaktuar lumi Shtimjana, sidomos në fshatrat e rrafshit do të eleminohen.

Kemi investuar edhe në Sport, Rini e Kulturë. Stadiumi i Qytetit në vlerë 2.4 milion euro, po merr formën e tij përfundimtare dhe së shpejti do të jetë shtëpia e re e sportistëve e sportdashësve tanë.

Shtëpia e Përshpirtshme, janë investuar mbi 600 mijë euro dhe është hapësira që do të shërbejë për aktivitete rinore që do t’i japin energji e gjallëri të paparë Shtimes.

Palestra Sportive, në verë mbi 400 mijë euro, e cila do të ofrojë mundësi të reja për zhvillimin e aktiviteteve sportive dhe fizike për të gjitha grupmoshat në Komunën tonë.

Këto tri projekte do t'i japin dimension kulturor e sportiv krejtësisht të ri Shtimes.

Është investuar edhe në këto projekte: Fushë e re sportive në fshatin Zborc, Poligoni për çiklizëm, Shtigje të reja për motocross në Mollopolc, Shenjëzimi i vendeve turistike në Shtime.

Gjithashtu gjatë këtij viti është mbajtur edhe Festivali i parë në Shtime “Folk Fest”, festival ky që u organizuar për nder të Ditës së Rinisë të Komunës së Shtimes dhe i cili bashkoi ansamble dhe shoqëri kulturore nga të gjitha trevat shqiptare.

Ne jemi krenarë si qeverisje që me punë dhe përkushtim kemi rikthyer fuqishëm lavdinë e traditave tona popullore dhe kemi kënaqësinë që të vazhdojmë të investojmë në këtë drejtim, duke mbajtur gjallë shpirtin e folklorit tonë për gjeneratat e ardhshme.

E gjithë kjo punë është dëshmi e përkushtimit dhe dashurisë për trashëgiminë tonë kulturore.

Investime në Arsim, po e filloj me shpërndarjen e 100 bursave për student, nga 24 sa I kemi gjetur nga qeverisaj e kaluar e kemi rritur në 100 duke e diturse sa e rëndësishmë është kjo katergori e shoqërisë sonë, e do të vazhdojmë që në vazhdimësi të ketë rritje të numrit të bursave për studentët tanë.

Po i përmendi edhe disa nga investimet që janë bërë sa i takon arsimit në komunën tonë, Ndërtimi i sallës sportive në Reçak. Fillimi i ndërtimit të aneksit të shkollës fillore "Bajram Curri" në Petrovë.

Çerdhja në Shtime po renovohet. 8 shkolla u furnizuan me inventar të ri. Shkolla e Lagjes së Pajtimit renovohet rrënjësisht dhe bëhet me ngrohje modern. Rregullimi i oborreve dhe rrethojave në 3 shkolla.

Po vazhdoj me investimet në shëndetësi. Për herë në parë në komunën tonë, është funksionalizuar dhe lëshuar në shërbim, mamografi digjital, për të gjithë qytetarët që kanë nevojë.

Kjo pajisje moderne do të ofrojë shërbime të avancuara diagnostikuese për zbulimin dhe parandalimin e sëmundjeve të gjirit, si dhe do të mundësojë ekzaminime më të sakta dhe të shpejta.

Sigurimi i mamografit është një nga donacionet me impaktin më të madh e me rëndësinë më të lartë që institucioni ynë ka pranuar, andaj jemi jashtëzakonisht mirënjohës që falë kësaj aparature do të rritet mundësia për ruajtjen e shëndetit të qytetarëve tanë.

Gjithashtu nga Caritas Kosova, kemi pranuar Ultrazë modern, i cili do të shërbejë për përmirësimin e shërbimeve shëndetësore për pacientët dhe qytetarët e komunës sonë në institucionet publike.

Gjithashtu nga organizata italiane kemi pranuar karroca e paisje për lëvizje për persona me aftësi të kufizuar. 6 karrige posturale për fëmijë, 7 mbajtëse dinamike po ashtu për fëmijë, 2 karrige me rrota për të rritur, 3 kuti me aksesorë posturale dhe 36 palë këpucë.

U ndërtuan 10 shtëpi për familje në nevojë, ndërsa lajm i mirë për të gjithë ne, është se faza e dytë e ndërtimit të shtëpive, falë bashkëpunimit me Shoqatën Bëmirëse "Jetimat e Ballkanit", do të filloj shumë shpejt dhe do të vazhdoj derisa të gjitha familjet në nevojë të kenë kulm mbi kokë.

Donacionet në Shërbime Publike për qytetarët, gjatë këtij viti ka arritur automjeti për Zjarrfikje, donacion nga partnerët gjermanë të Qarkut Siegen-Ëittgenstein, konkretisht nga vendbanimi Ëahlbach në Nordrhein Ëestfalen. Më parë patëm pranuar edhe një automjet për mbledhjen e mbeturinave, i cili rritë ndieshëm kapacitetin tonë për higjienë publike si dhe për menaxhim të mbeturinave.

Për herë të parë bëhet mirëmbajtja e hapësirave publike dhe varrezave në tërë territorin e Komunës së Shtimes, gjë që është pritur shumë mirë nga qytetarët e gjithë komunës sonë.

Gjithashtu këtë vit, do ta rrisim edhe subvencionimi e shpenzimeve të varrimit.

Sa u takon shërbimeve publike, ju njoftoj se jemi në process të themelimit të ndërmarrjes publike komunale.

Gjatë këtij viti mbështetëm edhe bujqit dhe fermerët e Komunës sonë: 77 mijë euro për bujqit në bashkëpunim me organizatën “Amaneti”. 13 serra për prodhime të ndryshme bujqësore. 14 shoqëri bletësh për zhvillimin e bletarisë. 13 kope delesh për blegtori. 15 kotece me pula. 60 lopë për fermerët shtimjanë.

Përfunduam fazën e parë të kanalit kullues, në vlerë prej 336,000€, ku tashmë, 215 hektarë të tokës bujqësore janë mbuluar me kanalin e kullimit, i cili ka një gjatësi prej 2 km, përmes investimit të Ministrisë së Bujqësisë!

Ky projekt kap vlerën prej 336 mijë euro dhe është një investim kyç për përmirësimin e kushteve të ujitjes dhe zhvillimin e bujqësisë në komunë.

Ky investim jo vetëm që do të ndihmojë në rritjen e prodhimit bujqësor, por gjithashtu do të përmirësojë cilësinë e jetës së banorëve të zonës, duke krijuar kushte më të mira për rritjen e qëndrueshme të ekonomisë lokale dhe zhvillimin rural në Komunën e Shtimes.

Për herë të parë në komunën tonë ofrohet mbështetje për familjet strehuese në Shtime, 100 euro për çdo muaj.

Janë ndërtuar 4 parqe të reja me vlerë afro 100 mijë euro. Këto parqe me standarde të larta janë hapësirë për rekreacion dhe socializim mes të gjitha grupmoshave të banorëve në Komunën tonë. I gëzofshin të gjithë, sidomos fëmijët që do të mund t'i shfrytëzojnë lojërat e ndryshme në kohën e lirë.

Projektet në implementim, po i ceki disa nga to: Problemit të ujit të pijshëm në Shtime po i japim fund, vlera është mbi 300 mijë euro. Shtrirja e rrjetit të kanalizimit me gjatësi 1090m në Parkun e Bizneseve në Shtime Fillimi i punimeve në rrugën që lidhë fshatrat Carralevë, Pjetërshticë, Dugë dhe Karaqicë, në vlerë afro 500 mijë eurosh.

Unaza e Brendshme e qytetit po realizohet – afro 500 mijë euro.

Fillimi i punimeve në Petrovë-Reçak-Rancë – afro 500 mijë euro.Asafltimi i rrugës  "Mehdi Korani" në fshatin Petrovë - 300 mijë euro

Gjithashtu është rregulluar tërësisht trotuari dhe ndriçimit në rrugën"Imer Devetaku" me gjatësi 237m.

Komuna e Shtimes këtë vit ishte partnere e USAID-it për Kontratën Sociale, praktikë e re kjo e buxhetimit me pjesëmarrje

Banorët e Gllavicës propozuan ide dhe projekte se ku dëshiruan të investojnë 25,000 euro. Përmes votes së tyre zgjodhën ndërtimin dhe rregullimin e një këndi të lojërave për fëmijë.

Ndërsa projektet që janë në procedurë prokurimi janë: Projekti i Entit Special, Projekti i QKMF-së, Projekti i Komunës, Unaza e Madhe e Qytetit

Projektet për vitin 2025

Rivitalizimi i rrugës Shtime-Zborc, Petrovë, Llanisht 1,900,000 euro. Asfaltimi i rrugës Llanisht-Devetak – Shtime - 600,000 euro. Zgjerimi i rrugës "Mic Sokoli" dhe rregullimi i rrethrrotullimit në rrugën "Skender Salihaj" – Shtime 700,000 euro. Ndërtimi i sheshit dhe parkingut nëntokësor në Shtime 3,000,000 euro. Ndërtimi i shkollës së re në Vojnoc. Renovimi i gjimnazit "Naim Frasheri" - 800,000 euro. Ndërtimi i 76 njësive të banimit të përballueshëm.

Unë ju falenderoj secilin prej jush që ishit sot këtu edhe për kohën edhe për prezencën e juaj. E tani ju ftoj në një koktej, që kemi përgatitur për ju qytetarë dhe bashkatdhetarë, ku do të diskutojmë dhe njëkohësisht mund të bëni edhe pyetje.

Mirë u pafshim në takimet e tjera!

Mbledhja ka përfunduar në ora 14:25

 Procesmbajtëse:

 Vlora Hyseni

 \_\_\_\_\_\_\_\_\_\_\_\_\_\_\_\_\_\_\_\_







